ประกาศสำนักบริหารงานคณะกรรมการส่งเสริมการศึกษาเอกชนเรื่อง หลักเกณฑ์วิธีการและเงื่อนไขการอุดหนุนเป็นเงินค่าใช้จ่ายรายหัวนักเรียนระดับก่อนประถมศึกษาในโรงเรียนเอกชนพ.ศ. ๒๕๔๘[๑] เพื่อให้การเบิกจ่ายเงินอุดหนุนเป็นเงินค่าใช้จ่ายรายหัวนักเรียนระดับก่อนประถมศึกษาในโรงเรียนเอกชนตามมติคณะรัฐมนตรีเมื่อวันที่ ๗ เมษายน พ.ศ. ๒๕๔๗ เรื่อง การกำหนดแนวทางการอุดหนุนการศึกษาขั้นพื้นฐานประกอบกับพระราชบัญญัติงบประมาณรายจ่าย ประจำปีงบประมาณ พ.ศ. ๒๕๔๙อาศัยอำนาจตามความในข้อ๖ แห่งระเบียบกระทรวงศึกษาธิการ ว่าด้วยการอุดหนุนเป็นเงินค่าใช้จ่ายรายหัวนักเรียนระดับก่อนประถมศึกษาในโรงเรียนเอกชนพ.ศ. ๒๕๔๗ สำนักบริหารงานคณะกรรมการส่งเสริมการศึกษาเอกชน จึงกำหนดหลักเกณฑ์ วิธีการและเงื่อนไขการขอรับการอุดหนุนเป็นเงินค่าใช้จ่ายรายหัวนักเรียนระดับก่อนประถมศึกษาตั้งแต่ปีการศึกษา๒๕๔๘ เป็นต้นไป ดังนี้๑. หลักเกณฑ์๑.๑โรงเรียนที่มีสิทธิได้รับการอุดหนุนต้องเป็นโรงเรียนที่จัดการศึกษาในระบบตามหลักสูตรกระทรวงศึกษาธิการระดับก่อนประถมศึกษา๑.๒นักเรียนที่มีสิทธิได้รับการอุดหนุนต้องมีคุณสมบัติดังนี้๑.๒.๑เป็นนักเรียนที่ได้ลงทะเบียนเป็นนักเรียนในชั้นเรียนที่โรงเรียนมีสิทธิได้รับการอุดหนุนโดยถูกต้องตามกฎหมายระเบียบ คำสั่ง และแนวปฏิบัติที่ทางราชการกำหนด และตามที่ระบุไว้ในใบอนุญาต๑.๒.๒เป็นนักเรียนที่มาเรียนจริงสม่ำเสมอเป็นปกติโดยไม่ขาดเรียนติดต่อกันเกินกว่า ๑๕ วัน โดยไม่มีเหตุผลอันสมควร เว้นแต่กรณีเจ็บป่วยจนต้องเข้ารักษาตัวในโรงพยาบาลหรือแพทย์ที่มีใบอนุญาตประกอบวิชาชีพเวชกรรมรับรองว่าต้องหยุดพักการเรียน๑.๒.๓เป็นนักเรียนที่ศึกษาในชั้นอนุบาลปีที่ ๒ และ๓ สำหรับนักเรียนชั้นอนุบาลปีที่ ๒ ต้องมีอายุ ๔ ปีบริบูรณ์ ในเดือนก่อนที่ขอรับการอุดหนุน๑.๒.๔กรณีเป็นนักเรียนพิการต้องมีสมุดประจำตัวคนพิการหรือเอกสารรับรองความพิการจากแพทย์ของสถานพยาบาลของทางราชการและให้โรงเรียนจัดทำแผนการศึกษาเฉพาะบุคคล๑.๓การให้การอุดหนุนเป็นเงินค่าใช้จ่ายรายหัว ให้คำนวณตามจำนวนนักเรียนที่เรียนอยู่จริงในโรงเรียนโดยใช้อัตราการอุดหนุนตามตารางแนบท้ายประกาศนี้๑.๔ให้ผู้อนุญาตแต่งตั้งคณะกรรมการเพื่อทำการตรวจสอบการขอรับการอุดหนุนโดยให้คณะกรรมการมีหน้าที่ ดังนี้๑.๔.๑ตรวจสอบบัญชีเรียกชื่อนักเรียนทุกชั้นเรียนสถิติการเรียนของนักเรียน โดยจำนวนนักเรียนต้องไม่เกินความจุสูงสุดของโรงเรียนที่ทางราชการอนุญาต๑.๔.๒ตรวจสอบจำนวนนักเรียนกับคำร้องขอรับการอุดหนุนเป็นเงินค่าใช้จ่ายรายหัวหากปรากฏว่าจำนวนนักเรียนในวันที่ตรวจสอบมีน้อยกว่าจำนวนนักเรียนในวันที่๑๐ มิถุนายนปีการศึกษานั้น ๆ ให้ปรับลดจำนวนนักเรียนลงตามจำนวนที่มีอยู่จริง๑.๔.๓ตรวจสอบทะเบียนโรงเรียน ทะเบียนครู ทะเบียนนักเรียนใบมอบตัวนักเรียนพร้อมรูปถ่าย สูติบัตร และทะเบียนบ้านให้ถูกต้องตามที่กำหนดไว้ในระเบียบกระทรวงศึกษาธิการว่าด้วยหลักฐานในการรับนักเรียนนักศึกษาเข้าเรียนในสถานศึกษา พ.ศ. ๒๕๔๘๑.๔.๔ตรวจสอบหลักฐานการจ่ายเงินเดือนครู สมุดลงเวลาทำงานของครูบัญชีการเงินและบัญชีอื่นของโรงเรียน๑.๔.๕รายงานผลการตรวจสอบพร้อมเสนอความเห็นต่อผู้อนุญาต๒. การขอรับการอุดหนุนเป็นเงินค่าใช้จ่ายรายหัวนักเรียน๒.๑โรงเรียนจัดทำคำร้องขอรับการอุดหนุนเป็นเงินค่าใช้จ่ายรายหัวนักเรียน(อน.๑) จำนวน ๒ ชุด (โรงเรียนเก็บไว้ ๑ ชุด) ส่งที่สำนักบริหารงานคณะกรรมการส่งเสริมการศึกษาเอกชนสำหรับกรุงเทพมหานครส่วนจังหวัดอื่นส่งที่สำนักงานเขตพื้นที่การศึกษาท้องที่ที่โรงเรียนตั้งอยู่ ภายในวันที่๒๐ มิถุนายนของปีการศึกษา พร้อมส่งแผ่นดิสก์เก็ตข้อมูลนักเรียนตามโปรแกรมการขอรับการอุดหนุนเป็นเงินค่าใช้จ่ายรายหัวนักเรียนและเอกสารประกอบดังนี้๒.๑.๑แบบรายงานจำนวนนักเรียนและครู (อน.๒)พร้อมบัญชีรายชื่อนักเรียน (อน.๓) เพื่อขอรับการอุดหนุน สำรวจ ณ วันที่ ๑๐ มิถุนายนของทุกปี๒.๑.๒แบบทะเบียนคุมนักเรียนพิการในโรงเรียนเอกชนกรณีที่โรงเรียนขอรับการอุดหนุนเป็นเงินค่าใช้จ่ายรายหัวนักเรียนพิการ จำนวน ๒ ชุด(โรงเรียนเก็บไว้ ๑ ชุด)๒.๑.๓สำเนาใบอนุญาตจัดตั้งโรงเรียน ใบอนุญาตให้เป็นผู้จัดการครูใหญ่และใบอนุญาตความจุนักเรียน (กรณีมีการเปลี่ยนแปลง)๒.๑.๔รายงานการประชุมคณะกรรมการอำนวยการโรงเรียนที่ให้ความเห็นชอบจำนวนนักเรียนที่ขอรับการอุดหนุนเป็นค่าใช้จ่ายรายหัว๒.๒ให้สำนักบริหารงานคณะกรรมการส่งเสริมการศึกษาเอกชนสำหรับกรุงเทพมหานครส่วนจังหวัดอื่นสำนักงานเขตพื้นที่การศึกษาท้องที่ที่โรงเรียนตั้งอยู่ตรวจสอบคำร้อง(อน.๑) และแผ่นดิสก์เก็ตข้อมูลนักเรียนของโรงเรียนด้วยโปรแกรมตรวจสอบการขอรับการอุดหนุนเป็นเงินค่าใช้จ่ายรายหัวพร้อมเอกสารประกอบตามข้อ๒.๑๒.๓ให้จังหวัดโดยสำนักงานเขตพื้นที่การศึกษา เขต๑ รวบรวม ตรวจสอบข้อมูลนักเรียนในแผ่นดิสก์เก็ตตามข้อ ๒.๒ ของทุกโรงเรียนให้ถูกต้องและสำเนาข้อมูลลงในแผ่นCD-ROMส่งพร้อมแบบสรุปจำนวนนักเรียนของโรงเรียนที่มีสิทธิรับการอุดหนุนเป็นเงินค่าใช้จ่ายรายหัวนักเรียนโดยแยกประเภทการอุดหนุนซึ่งผ่านการตรวจสอบของคณะกรรมการตรวจสอบการขอรับการอุดหนุนและจัดส่งสำนักบริหารงานคณะกรรมการส่งเสริมการศึกษาเอกชนภายในวันที่ ๑๐ กรกฎาคม๓. การเบิกจ่ายเงินค่าใช้จ่ายรายหัวนักเรียน๓.๑โรงเรียนจัดทำใบสำคัญรับเงินค่าใช้จ่ายรายหัวนักเรียน(อน.๔) ประจำเดือน จำนวน ๒ ชุด (โรงเรียนเก็บไว้ ๑ ชุด) พร้อมเอกสารประกอบ ดังนี้๓.๑.๑บัญชีรายชื่อนักเรียนที่ขอรับการอุดหนุนเป็นเงินค่าใช้จ่ายรายหัวกรณีโรงเรียนรับนักเรียนเข้าเรียนเพิ่ม/นักเรียนอนุบาล ๒ อายุครบ ๔ ปีบริบูรณ์ของเดือนที่ผ่านมา(อน.๕)๓.๑.๒บัญชีรายชื่อนักเรียนที่โรงเรียนจำหน่าย/ลาออก/พักการเรียนของเดือนที่ผ่านมา(อน.๖)๓.๑.๓บัญชีการจ่ายเงินเดือนครูและการหักเงินสมทบกองทุนสงเคราะห์เรียงตามระดับการศึกษาส่วนกลาง จำนวน ๓ ชุด (สช. ๑ ชุด ธนาคาร ๑ ชุด และโรงเรียน ๑ ชุด) ส่วนภูมิภาค จำนวน๔ ชุด (สช. ๑ ชุด สพท.๑ ชุด ธนาคาร ๑ ชุด และโรงเรียน ๑ ชุด) นำไปประทับตราที่ธนาคารกรุงไทยจำกัด (มหาชน) พร้อมแบบ วส.๐๐๐๑๓.๒โรงเรียนจัดส่งเอกสารตามข้อ ๓.๑ ภายในวันที่๓ ของเดือนที่เบิกที่สำนักบริหารงานคณะกรรมการส่งเสริมการศึกษาเอกชน สำหรับกรุงเทพมหานครส่วนจังหวัดอื่นส่งที่สำนักงานเขตพื้นที่การศึกษาท้องที่ที่โรงเรียนตั้งอยู่๓.๓สำนักงานเขตพื้นที่การศึกษาท้องที่ที่โรงเรียนตั้งอยู่ตรวจสอบจำนวนนักเรียนปกติจำนวนนักเรียนพิการ(ประจำ - ไปกลับ) จำนวนเงินค่าใช้จ่ายรายหัวนักเรียน และจำนวนเงินสมทบส่วนของครู และส่วนของผู้รับใบอนุญาตที่ต้องนำส่งกองทุนสงเคราะห์ครูใหญ่และครูโรงเรียนเอกชนและตรวจสอบจำนวนเงินที่คงเหลือให้ถูกต้องและรวบรวมส่งสำนักงานเขตพื้นที่การศึกษา เขต ๑หรือสำนักงานเขตพื้นที่การศึกษาที่มีคลังอำเภอตั้งอยู่ ยกเว้นกรุงเทพมหานคร ให้สำนักบริหารงานคณะกรรมการส่งเสริมการศึกษาเอกชนดำเนินการ๓.๔สำนักงานเขตพื้นที่การศึกษา เขต ๑ หรือสำนักงานเขตพื้นที่การศึกษาที่มีคลังอำเภอตั้งอยู่ขออนุมัติเบิกจ่ายเงินค่าใช้จ่ายรายหัวนักเรียนต่อผู้อนุญาตพร้อมจัดทำรายการขอเบิกเงินงบประมาณ (ขบ๐๔) ส่งถึงสำนักบริหารงานคณะกรรมการส่งเสริมการศึกษาเอกชนภายในวันที่๑๘ ของเดือน๓.๕สำนักงานเขตพื้นที่การศึกษา เขต ๑ หรือสำนักงานเขตพื้นที่การศึกษาที่มีคลังอำเภอตั้งอยู่โอนเงินค่าใช้จ่ายรายหัวนักเรียนเข้าบัญชีโรงเรียนต่อไปยกเว้นกรุงเทพมหานครให้สำนักบริหารงานคณะกรรมการส่งเสริมการศึกษาเอกชนดำเนินการ๓.๖จังหวัดโดยสำนักงานเขตพื้นที่การศึกษา เขต ๑หรือสำนักงานเขตพื้นที่การศึกษาที่มีคลังอำเภอตั้งอยู่ รายงานให้สำนักบริหารงานคณะกรรมการส่งเสริมการศึกษาเอกชนทราบพร้อมส่งแบบรายงานการเบิกจ่ายเงินค่าใช้จ่ายรายหัวนักเรียนประจำเดือนและแบบสรุปการเบิกจ่ายเงินค่าใช้จ่ายรายหัวภายในวันที่ ๑๐ ของเดือนถัดไป๔. เงื่อนไขการดำเนินการ๔.๑โรงเรียนต้องนำเงินค่าใช้จ่ายรายหัวนักเรียนที่ได้รับไปจ่ายเป็นเงินเดือนครูไม่ต่ำกว่าวุฒิที่ทางราชการกำหนดและตามประกาศกระทรวงแรงงานเรื่อง อัตราค่าจ้างขั้นต่ำ และหากมีเงินเหลือจ่ายให้นำไปพัฒนาสื่อ อุปกรณ์การเรียนการสอนและครุภัณฑ์ พัฒนาอาคารสถานที่ และการดำเนินกิจการของโรงเรียน๔.๒โรงเรียนต้องจ่ายเงินเดือนครูโดยผ่านระบบธนาคารเป็นรายบุคคลทุกเดือนและเก็บไว้เป็นหลักฐานพร้อมให้เจ้าหน้าที่ตรวจสอบ๔.๓โรงเรียนต้องเก็บค่าธรรมเนียมอื่นเพื่อพัฒนาคุณภาพการศึกษาและค่าธรรมเนียมอื่นตามระเบียบ นโยบาย และแนวทางที่กระทรวงศึกษาธิการกำหนด๔.๔โรงเรียนต้องจัดให้มีระบบประกันคุณภาพภายในสถานศึกษา๔.๕โรงเรียนต้องบรรจุครูให้ครบทุกชั้นและทุกระดับการศึกษาที่เปิดทำการสอน๔.๖เมื่อนักเรียนพ้นสภาพจากการเป็นนักเรียนโรงเรียนต้องแจ้งผู้อนุญาตภายในสิ้นเดือนและให้จ่ายเงินค่าใช้จ่ายรายหัวแก่โรงเรียนนั้นจนถึงสิ้นเดือนที่มีนักเรียนพ้นสภาพการเป็นนักเรียน๔.๗กรณีที่นักเรียนเข้าเรียนในโรงเรียนระหว่างเดือนในเดือนใดให้เบิกเงินค่าใช้จ่ายรายหัวได้สำหรับนักเรียนผู้นั้นในเดือนถัดไป๔.๘การจ่ายเงินค่าใช้จ่ายรายหัวในเดือนเมษายนให้จ่ายตามจำนวนนักเรียนที่มีอยู่จริงในเดือนมีนาคมและในเดือนตุลาคมให้จ่ายตามจำนวนนักเรียนที่มีอยู่จริงในเดือนกันยายนของปีการศึกษาสำหรับเดือนพฤษภาคมให้เบิกจ่ายเท่าจำนวนนักเรียนเดือนเมษายนไปพลางก่อนและปรับเพิ่ม/ลดตามจำนวนนักเรียนที่มีอยู่จริงในเดือนมิถุนายนของปีการศึกษา๔.๙ผู้รับใบอนุญาตต้องดำเนินการขอเบิกเงินค่าใช้จ่ายรายหัวนักเรียนให้แล้วเสร็จภายในปีงบประมาณหากไม่ดำเนินการตามกำหนดให้เจ้าหน้าที่ส่งคืนคลัง และผู้รับใบอนุญาตจะใช้สิทธิเรียกร้องใดๆ ไม่ได้ประกาศ ณวันที่ ๑๙ ตุลาคม พ.ศ. ๒๕๔๘อนุสรณ์ไทยเดชาผู้อำนวยการสำนักบริหารงานคณะกรรมการส่งเสริมการศึกษาเอกชนปฏิบัติหน้าที่เลขาธิการคณะกรรมการการศึกษาเอกชน[เอกสารแนบท้าย]๑.ตารางอัตราการอุดหนุนเป็นเงินค่าใช้จ่ายรายหัวนักเรียนระดับก่อนประถมศึกษาแนบท้ายประกาศสำนักบริหารงานคณะกรรมการส่งเสริมการศึกษาเอกชน เรื่อง หลักเกณฑ์วิธีการ และเงื่อนไขการอุดหนุน(ดูข้อมูลจากภาพกฎหมาย)พชร/ผู้จัดทำ๑๐ มกราคม ๒๕๔๙ปิติวรรณ/ปรังปรุง๕ มิถุนายน ๒๕๖๑[๑] ราชกิจจานุเบกษาเล่ม ๑๒๒/ตอนที่ ๑๒๕ ง/หน้า ๔๖/๒๙ ธันวาคม ๒๕๔๘